
Številka:  110-3/2018 (2-02)

Datum:    14.6.2018
Na podlagi 58. člena Zakona o javnih uslužbencih (Uradni list RS, št. 63/07-UPB3, 65/08)  in 18. člena Uredbe o postopku za zasedbo delovnega mesta v organih državne uprave in pravosodnih organih (Uradni list RS, št. 139/06 in 104/10) Občina Vrhnika, Tržaška cesta 1, Vrhnika objavlja javni natečaj za zasedbo prostega uradniškega delovnega mesta: 

SVETOVALEC za gradbene zadeve in investicije, v Oddelku za okolje in komunalo Občinske uprave Občine Vrhnika.

Pogoji:

· najmanj visoka strokovna oziroma prava bolonjska stopnja oziroma visokošolska univerzitetna stopnja, gradbene, geodetske smeri, vodarstva in komunalnega inženiringa,
· najmanj 7 mesecev delovnih izkušenj,
· opravljeno obvezno usposabljanje za imenovanje v naziv (v kolikor ga izbrani kandidat nima, ga mora opraviti v zakonsko določenem roku);
· opravljen strokovni izpit iz upravnega postopka

· znanje uradnega jezika,
· državljanstvo Republike Slovenije,

· kandidat ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti in ne sme biti obsojen na nepogojno kazen zapora v trajanju več kot šest mesecev, 

· zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti. 
Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe. 

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Za javne uslužbence, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi.

Kandidati, ki nimajo opravljenega strokovnega izpita iz upravnega postopka, morajo le – tega skladno s 3. odstavkom 31. člena Zakona o splošnem upravnem postopku opraviti najkasneje v roku treh mesecev od sklenitve delovnega razmerja.

Na delovnem mestu bo izbrani kandidat opravljal naslednje naloge s področja gradbenih zadev in investicij:
· pomoč pri pripravi predpisov in drugih zahtevnejših gradiv,

· zbiranje, urejanje in priprava podatkov za oblikovanje zahtevnejših gradiv,

· samostojno oblikovanje manj zahtevnih gradiv s predlogi ukrepov,

· vodenje in odločanje v zahtevnih upravnih postopkih na prvi stopnji,

· opravljanje drugih upravnih nalog podobne zahtevnosti

· priprava analiz, razvojnih projektov, informacij, poročil in drugih zahtevnih gradiv,

· vodenje investicij s področja Oddelka za okolje in komunalo,
· druge naloge po nalogu župana, direktorja občinske uprave in vodje oddelka.

Pisni vlogi mora kandidat priložiti:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer ter leto in ustanova, na kateri je bila izobrazba pridobljena;
2. pisno izjavo o doseženi delovni dobi; 

3. izjavo kandidata, da 

· je državljan Republike Slovenije, 

· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev, 

· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti, 
4. pisno izjavo, da za namen tega natečajnega postopka dovoljuje Občini Vrhnika pridobitev podatkov iz 3. točke iz uradne evidence ( v primeru, da kandidat z vpogledom v uradne evidence  ne soglaša, bo moral sam predložiti ustrezna dokazila), 
Prijava naj vsebuje kratek življenjepis z navedbo znanj in veščin, ki jih ima kandidat poleg formalne izobrazbe.

Izbranemu kandidatu se bodo pravice in obveznosti določile glede na uradniški naziv svetovalec III. Z izbranim kandidatom bo sklenjeno delovno razmerje za nedoločen čas s šestmesečnim poskusnim delom.
Formalno nepopolne prijave se v skladu z 21. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/06 in 104/10) ne bodo uvrstile v izbirni postopek.

Kandidate vabimo, da pošljejo pisne prijave z življenjepisom in zahtevanimi pisnimi izjavami na naslov: Občina Vrhnika, Tržaška cesta 1, 1360 Vrhnika s pripisom » delovno mesto Svetovalec za gradbene zadeve in investicije » do 27. 6. 2018. Za pisno obliko prijave se šteje tudi elektronska oblika, poslana na elektronski naslov: tanja.kohne@vrhnika.si, pri čemer veljavnost prijave ni pogojena z elektronskim podpisom. 

Prijavljeni kandidati bodo o izbiri pisno obveščeni v roku 8 dni po opravljeni izbiri. Dodatne informacije je mogoče dobiti pri ge. Tanji Kohne, na tel.: 01/755-54-17.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške. Obravnavane bodo samo popolne prijave.

